b'\n_START_ARTICLE_\nO\xc4\x8de\n_START_PARAGRAPH_\nO\xc4\x8de je otrokov star\xc5\xa1 mo\xc5\xa1kega spola, del tradicionalno pojmovane dru\xc5\xbeine. Poleg \xc4\x8dustvenih vezi ima v ve\xc4\x8dini dr\xc5\xbeav o\xc4\x8de pravno odgovornost za skrb in vzgojo otroka ter tudi dolo\xc4\x8dene pravice v razmerju do njega._NEWLINE_Obi\xc4\x8dajno je o\xc4\x8de tisti, ki je otroka spo\xc4\x8del, bodisi po naravni poti s spolnim odnosom, bodisi z darovanjem semen\xc4\x8dic, v tem primeru je otrokov biolo\xc5\xa1ki o\xc4\x8de. Lahko pa je razmerje zgolj dru\xc5\xbebeno, \xc4\x8de pridobi vlogo o\xc4\x8deta s posvojitvijo ali z vstopom v razmerje z otrokovo biolo\xc5\xa1ko materjo \xe2\x80\x93 v slednji situaciji je otroku o\xc4\x8dim. Tudi kadar o\xc4\x8de ne nima stika z otrokom (denimo da je zapustil dru\xc5\xbeino), je po zakonodaji \xc5\xa1tevilnih dr\xc5\xbeav dol\xc5\xbean prispevati vsaj finan\xc4\x8dno k njegovem vzdr\xc5\xbeevanju.'